CELEX: 32011R0336
Language: fi
Date: 2011-04-07 00:00:00
Title: Komission asetus (EU) N:o 336/2011, annettu 7 päivänä huhtikuuta 2011 , asetuksen (EY) N:o 1292/2008 muuttamisesta siltä osin kuin on kyse rehun lisäaineen Bacillus amyloliquefaciens CECT 5940:n käyttämisestä diklatsuriilia, monensiininatriumia ja nikarbatsiinia sisältävässä rehussa  ETA:n kannalta merkityksellinen teksti

8.4.2011   
            
            
               FI
            
            
               Euroopan unionin virallinen lehti
            
            
               L 94/17
            
         KOMISSION ASETUS (EU) N:o 336/2011,
   annettu 7 päivänä huhtikuuta 2011,
   asetuksen (EY) N:o 1292/2008 muuttamisesta siltä osin kuin on kyse rehun lisäaineen Bacillus amyloliquefaciens CECT 5940:n käyttämisestä diklatsuriilia, monensiininatriumia ja nikarbatsiinia sisältävässä rehussa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksessa (EY) N:o 1831/2003 säädetään mahdollisuudesta muuttaa rehun lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnon perusteella.
            
         
               (3)
            
            
               Mikro-organismivalmisteen Bacillus amyloliquefaciens CECT 5940 käyttö hyväksyttiin kymmeneksi vuodeksi broilerien ruokinnassa Bacillus amyloliquefaciens CECT 5940 -valmisteen (Ecobiol ja Ecobiol plus) hyväksymisestä rehun lisäaineena 18 päivänä joulukuuta 2008 annetulla komission asetuksella (EY) N:o 1292/2008 (2).
            
         
               (4)
            
            
               Luvan haltija toimitti hakemuksen kyseisen lisäaineen hyväksynnän muuttamiseksi siten, että sen käyttö sallittaisiin seuraavia kokkidiostaatteja sisältävässä broilerien rehussa: monensiininatrium, diklatsuriili, nikarbatsiini, robenidiinihydrokloridi, salinomysiininatrium, lasalosidinatrium, narasiini/nikarbatsiini, maduramisiiniammonium, dekokinaatti tai semduramitsiininatrium. Hyväksynnän haltija toimitti olennaiset tiedot hakemuksensa tueksi.
            
         
               (5)
            
            
               Elintarviketurvallisuusviranomainen totesi 9 päivänä marraskuuta 2010 antamassaan lausunnossa (3), että lisäaine Bacillus amyloliquefaciens CECT 5940 on yhteensopiva diklatsuriilin, monensiininatriumin ja nikarbatsiinin kanssa.
            
         
               (6)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (7)
            
            
               Sen vuoksi asetusta (EC) N:o 1292/2008 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1292/2008 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä huhtikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EUVL L 340, 19.12.2008, s. 36.
   
      (3)  EFSA Journal 2010, 8(12): 1918.
   
      LIITE
      Korvataan asetuksen (EY) N:o 1292/2008 liite seuraavasti:
      
         
            ”LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        PMY/kg täysrehua, jonka kosteuspitoisuus on 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                        
                     
                  
                        4b1822
                     
                     
                        NOREL SA.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Lisäaineen koostumus
                                    
                                    
                                       Bacillus amyloliquefaciens CECT 5940 -valmiste, joka sisältää vähintään 1 × 109 PMY/g lisäainetta
                                 
                              
                                     
                                 
                                 
                                    
                                       Tehoaineen ominaispiirteiden kuvaus
                                    
                                    
                                       Bacillus amyloliquefaciens CECT 5940:n itiöt
                                 
                              
                                     
                                 
                                 
                                    
                                       Analyysimenetelmät
                                        (1)
                                    
                                    Lukumäärän määrittäminen: pintaviljelynä tryptoni-soija-agarilla lämpökäsittelyn jälkeen.
                                    Tunnistaminen: pulssikenttäelektroforeesigenotyypitys (PFGE).
                                 
                              
                     
                        Broilerit
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                                 
                              
                                    2.
                                 
                                 
                                    Voidaan käyttää rehuissa, jotka sisältävät seuraavia sallittuja kokkidiostaatteja: diklatsuriili, monensiininatrium tai nikarbatsiini.
                                 
                              
                                    3.
                                 
                                 
                                    Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                                 
                              
                     
                        8.1.2019
                     
                  
      
      
         (1)  Analyysimenetelmiä koskevia yksityiskohtaisia tietoja on saatavissa seuraavasta Euroopan unionin vertailulaboratorion osoitteesta: www.irmm.jrc.be/crl-feed-additives.”